**ՀԻՄՆԱՎՈՐՈՒՄ**

**Աբովյան համայնքի ավագանու 2022 թվականի մայիսի 13-ի N 57-Ա որոշման մեջ փոփոխություն կատարելու մասին նախագծի ընդունման անհրաժեշտության մասին**

Նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։

Նախագծի մշակման համար հիմք է հանդիսացել Աբովյանի համայնքապետարանի աշխատակազմի քաղաքաշինության, հողաշինարարության, գյուղատնտեսության և անշարժ գույքի կառավարման բաժնի պետի զեկուցագիրը (մուտք՝ 02.02.2024 թ. N Ք-675)։
Աբովյանի համայնքապետարանի աշխատակազմի քաղաքաշինության, հողաշինարարության, գյուղատնտեսության և անշարժ գույքի կառավարման բաժնի գլխավոր մասնագետ Հասմիկ Լևոնյանը ներկայացրել է աշխատանքից ազատվելու վերաբերյալ դիմումի, ուստի անհրաժեշտություն է առաջացել Աբովյան համայնքի սեփականություն հանդիսացող գույքի վարձակալության կամ կառուցապատման իրավունքի տրամադրման համար մրցութային հանձնաժողովում ընդգրկել Նունե Բալիշյանին։ Միաժամանակ, հաշվի առնելով Աշխատակազմում տեղի ունեցած փոփոխությունները, ինչպես նաև 2024 թվականի փետրվարի 1-ից ուժի մեջ մտած նոր հաստիքացուցակը (հաստատված Ավագանու 22.12.2023 թվականի N 231-Ա որոշմամբ), հանձնաժողովի կազմը շարադրվել է նոր խմբագրությամբ։

«Աբովյան համայնքի ավագանու 2022 թվականի մայիսի 13-ի N 57-Ա որոշման մեջ փոփոխություն կատարելու մասին» ավագանու որոշման նախագծի ընդունմամբ այլ իրավական ակտեր ընդունելու անհրաժեշտություն չի առաջանում։
Նախագծի ընդունման կապակցությամբ Աբովյան համայնքի բյուջեում եկամուտների ավելացում կամ նվազեցում չի նախատեսվում։

 **ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**